07.07.07. vot selline kuupäev!  Kirjutasin mõned postkaardid ja läksime hiljem linna, et need posti panna. Olin eile ka mõned lendavad vaibad soetanud aga kuna rattaga on neid raske tassida, saatsin need postiga koju. Mart pani oma soojad riided ja muu mittevajaliku kola ka teele. Tollikontroll oli põhjalik ja maksta tuli 2 x 100 afgaani nö "templitasu".  Saadetise tõrgeteta kohalejõudmise kindlustamiseks pole seda aga palju.  Pärastlõuna möödus linnas patseerimisele ja filmimisele. Purukspommitatud maju ja lihtsalt kuuliaukudes seinu on siin kõvasti. Nende vahel käib aga tavaline, idamaine sagimine ja vilgas kaubandus.